Üldkohtu (esimene koda) 25. juuni 2020. aasta otsus – ZS vs. EIP
(kohtuasi T-659/18)
Avalik teenistus – EIP töötajad – Terviseseisund – Osaline töövõimetus – Tööaja arvestuse lehed – Põhjendamatud puudumised – Vähendatud hüvitised – Vastutus
1.      Ametnike hagid – Euroopa Investeerimispanga teenistujad – Huve kahjustav akt – Mõiste – Administratsiooni teade, milles on täpsustatud vähendusi, mida on mainitud varasemas otsuses, milles on kindlaks määratud teenistuja rahalised õigused tema täielikult töövõimetuks tunnistamise järgselt – Teade, mis on otsusega võrreldes kinnitav – Välistamine
(Ametnike personalieeskirjad, artiklid 90 ja 91)
(vt punktid 30–33)
2.      Ametnike hagid – Euroopa Investeerimispanga teenistujad – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Kohtuotsuses, millega tühistatakse otsus, millega on kindlaks määratud teenistuja rahalised õigused tema töövõimetuks tunnistamise järgselt – Hagejale tekitatud varalise kahju hüvitamise nõue – Kahju hüvitamise nõude enneaegsus
(ELTL artikli 266 esimene lõik)
(vt punkt 90)
3.      Kohtumenetlus – Hagimenetluse algatusdokument – Vorminõuded – Vaidluse eseme määratlemine – Selge ja täpne kokkuvõte esitatud väidetest – Hagi, milles nõutakse institutsiooni tekitatud kahju hüvitamist – Tekitatud kahju laadi ja ulatuse ning põhjusliku seose kohta tõendite puudumine – Vastuvõetamatus
(Üldkohtu kodukord, artikli 76 punkt d)
(vt punkt 94)
Ese
ELTL artikli 270 ja Euroopa Liidu Kohtu põhikirja artikli 50a alusel esitatud nõue esiteks tühistada EIP 27. septembri ja 22. detsembri 2017. aasta otsused, millega on määratud kindlaks hagejale makstavad hüvitised tema töövõimetuks tunnistamise järgselt, ning teiseks hüvitada temale väidetavalt tekitatud kahju.
Resolutsioon
1.
Tühistada Euroopa Investeerimispanga (EIP) 27. septembri 2017. aasta otsus.
2.
Jätta hagi ülejäänud osas rahuldamata.
3.
Jätta pool ZSi kohtukuludest tema enda kanda.
4.
Jätta EIP kohtukulud tema enda kanda ja mõista temalt lisaks välja pool ZSi kohtukuludest.